open-index/open-wikipedia-markdown huggingface dataset:
חיים מקבילים

**חיים מקבילים** (בספרדית: **El lugar de la otra**) הוא סרט קולנוע צ'יליאני מסוגת דרמה היסטורית משנת 2024 בבימויה של מייטה אלברדי , עם אליסה סולואטה  ופרנסיסקה לוין  בתפקידים הראשיים.

הסרט הוקרן לראשונה בפסטיבל הסרטים הבין-לאומי סן סבסטיאן והיה מועמד ל"פרס צדף הזהב". כן היה מועמד לפרס אריאל לסרט האיברו-אמריקאי הטוב ביותר.

התסריט מבוסס על מקרה אמיתי של רצח במלון קריון  בסנטיאגו דה צ'ילה ב-1955.

בסרט מוזכרת פרשה דומה באותו מקום בשנת 1941 בו ירתה הסופרת מריה לואיסה בומבל במאהבה ופצעה אותו.
## תקציר העלילה
מרסדס (אליסה סולואטה) היא אישה כבת ארבעים שעובדת כקלדנית בבית המשפט בסנטיאגו דה צ'ילה. מן המעמד הבינוני הנמוך, גרה בדירה קטנה עם שני בנים בוגרים שלא עוזרים לה בבית ובעל עם סטודיו ביתי קטן לצילום. בבית היא עובדת כשפחה לשלושת הגברים ואף עוזרת לבעלה בפיתוח הצילומים. בלילות היא אינה ישנה בגלל הנחירות העזות של בעלה. היא שקטה ופסיבית ומקבלת את מצבה בהכנעה.

ב-1955 מתרחשת פרשיית רצח שמסעירה את כל צ'ילה – הסופרת הידועה מאריה קרולינה חיל הידועה בשמה הספרותי חורחינה סילבה רצחה את מאהבה לעיני סועדים במלון קריון. השופט אלירו התמנה לשפוט במשפט הזה שבגלל הנאשמת הידוענית הוא מתרחש בדלתיים סגורות בנוכחות השפוט, עדים, תובע, סניגור ומרסדס כקלדנית ועוזרת לשופט.

העדים מתארים את הנרצח כדמות חיובית ואת הרוצחת כדמות לא יציבה. השופט מחליט לשלוח אותה לבדיקה פסיכיאטרית ובינתיים מחליט לשלוח אותה למעצר במתקן שמנוהל על ידי נזירות.

מרסדס מקבלת את מפתחות דירתה של חורחינה כדי להביא לה בגדים. כאן היא נחשפת לדירה מהמעמד העליון. שקט, ניקיון, אמבטיה מודרנית ותמרוקים ובגדים בשפע. היא מתמכרת לזה ומבלה שעות שם אחרי עבודתה. למקום מגיע במקרה גם מאהב של חורחינה בשם רנה והם אוכלים, שותים ומתגפפים. בעלה של מרסדס עוקב אחריה ומבקש מממה שתעזוב את הדירה אך היא ממשיכה לחיות חיים מקבילים בדירתה הקטנה ובדירה המפוארת.

חורחינה נדונה למאסר ומפרסמת את ספרה "כלא נשים" שהופך לרב מכר. מוגשת בקשת חנינה לנשיא והיא משוחררת. מרסדס חוזרת לחייה העלובים.

בסוף הסרט מוקרנים צילומים וקטעי עיתונות על פרשת הרצח הזאת.

## צוות השחקנים

## קישורים חיצוניים

*קדימון לחיים מקבילים, באתר יוטיוב
*ביקורת על חיים מקבילים, באתר סריטה

קטגוריה:נטפליקס: סרטים
קטגוריה:סרטי 2024
קטגוריה:סרטי דרמה היסטורית
קטגוריה:סרטים בספרדית
קטגוריה:סרטים על סופרים
קטגוריה:סרטים צ'יליאניים המבוססים על סיפור אמיתי
קבאייה

**קבאייה** (באלבנית: **Kavajë**) היא עיר ורשות מקומית השוכנת במחוז טירנה אשר במרכז-מערבה של אלבניה, כ-27 קילומטרים דרומית-מערבית מהבירה טירנה.

## גאוגרפיה
קבאייה שוכנת על גבעה בגובה של כ-20–30 מטרים מעל פני הים. בסביבות העיר אזורים חקלאיים המאופיינים באדמות חרסית. באזור מגדלים: ירקות, דגנים, גפנים, זיתים ופירות הדר. הנהר שקומבין זורם דרומית לעיר בנתיבו לים האדריאטי. בקבאייה שורר אקלים ים-תיכוני, עם חורפים מתונים וגשומים, וקיצים חמים ויבשים. בינואר נעות הטמפרטורות מ-3 מעלות צלזיוס בלילה ועד 8 מעלות צלזיוס ביום, וביולי ואוגוסט בין 19 מעלות צלזיוס בלילה לכ-30 מעלות צלזיוס ביום. עיקר המשקעים יורדים בין נובמבר למרץ (בממוצע 900–1,100 מ"מ לשנה). בחודשי הקיץ הגשם נדיר יחסית. סלע קבאייה  (באלבנית: Shkëmbi i Kavajës) הוא צוק ים מתנשא המשמש נקודת תצפית על הים האדריאטי ומהווה את אחד מסמלי הנוף של העיר.

## היסטוריה
ישוב במקום הוקם בעת העתיקה. בתקופת האימפריה הרומית חלפה בסמוך למקום הוויה אגנטיה, עניין שהעניק חשיבות אסטרטגית ותחבורתית ליישוב. השם "קבאייה" מופיע לראשונה בדפתר עות'מאני מ-1431, ובמפות לטיניות מאותה העת היא מכונה "Cavalli". בתקופה העות'מאנית הפכה קבאייה לעיר שוק והוקמו בה מבני ציבור ומסגדים. ב-1817 הוקם בעיר מגדל שעון הנחשב לאחד מסמליה.

נסיגת האימפריה העות'מאנית הובילה לאי שקט אזורי, ב-1912 פרץ מרד אלבני  נגד העות'מאנים, אשר נאלצו להסכים לרוב דרישות המורדים, ולהעניק אוטונומיה רחבה יותר למחוזות האלבניים. במהלך מלחמת הבלקן הראשונה נכבשה קבאייה על ידי כוחות מקומיים, ודגל אלבניה הונף בה ב-26 בנובמבר 1912, עם זאת, היא נכבשה על ידי צבא ממלכת סרביה כעבור שלושה ימים. בתקופת השליטה הסרבית דוכאה ונרדפה האוכלוסייה המקומית. באפריל 1913, הוחזר האזור לאלבניה. במלחמת העולם הראשונה העיר נכבשה תחילה על ידי ממלכת איטליה ב-1915, לאחר מכן על ידי האימפריה האוסטרו-הונגרית בשנים 1916–1918, ולבסוף היא נכבשה על ידי מדינות ההסכמה והוחזרה לאלבניה.

במלחמת העולם השנייה קבאייה, כמו יתר אלבניה, סופחה לאיטליה בין 1939 ל-1943. ב-1943, בעקבות הסכם שביתת הנשק עם איטליה, כבש הוורמאכט את אלבניה. בשלהי 1944 שוחרר האזור על ידי כוחות צבא בריטיים ופרטיזנים קומוניסטיים, אליהם הצטרפו עריקים מהצבא האיטלקי בראשות אנוור הוג'ה אשר תפס את השלטון במדינה. באזור הוחזקו יהודים במחנות מעצר על ידי הגרמנים. קיים תיעוד על סיוע שהעניקו תושבים מקבאייה בתקופה זו לפליטים יהודים, והסתירו אותם בבתיהם.

בתקופה הקומוניסטית עברה העיר תהליך תיעוש והוקמו בה מפעלים לייצור מסמרים, טקסטיל ועיבוד זכוכית. במחצית השנייה של שנות ה-80 של המאה ה-20 החלו סימני מחאה נגד השלטון הקומוניסטי. ב-1988 פרצו שביתות בשל קיצוצים ותנאי עבודה ירודים במפעלים. במרץ 1990 לאחר משחק כדורגל נערכה הפגנת ענק בעיר נגד השלטונות, ואירוע זה נחשב מכונן בסתיו העמים האלבני. לאחר נפילת השלטון הקומוניסטי הייתה הגירה שלילית משמעותית מקבאייה, בעיקר הגירת עבודה לאיטליה, יוון וגרמניה. בראשית העשור השני של המאה ה-21 עברה העיר תנופת פיתוח, שדרוג תשתיות והוקמו פארקים עירוניים רחבי ידיים. ענף התעשייה שהיה מוביל בעידן הקומוניסטי, נזנח לטובת חקלאות ותיירות.

## קישורים חיצוניים

## הערות שוליים

קבאייה
אכינוקוקוזיס

**אכינוקוקוזיס** (כיסית אכינוקוקית) היא מחלה טפילית זואונוטית הנגרמת על ידי שרשורים מסוג "אכינוקוקוס". צורות המחלה העיקריות הן "אכינוקוקוזיס ציסטית" ו"אכינוקוקוזיס אלוואולרית", בעוד שצורות פחות נפוצות כוללות "אכינוקוקוזיס פוליציסטית" ו"אכינוקוקוזיס חד-ציסטית".

המחלה מתחילה לעיתים קרובות ללא תסמינים ועשויה להימשך שנים וכאשר הם מופיעים, התסמינים והסימנים המופיעים תלויים במיקום ובגודל הציסטה מאחר שהיא מייצרת לחץ על הרקמה שסביבה. אכינוקוקוזיס "אלוואולרית" מתחילה בדרך כלל בכבד אך יכולה להתפשט לחלקים אחרים בגוף, כגון הריאות או המוח. ציסטות בכבד יכולות להתבטא בכאבי בטן, ירידה במשקל, כבד מוגדל וצהבת הנגרמים עקב הנזק לכבד. ציסטות בריאות יכולות להתבטא בכאבים בחזה, קוצר נשימה, ושיעול.

התפשטות המחלה אינה תלויה בבני אדם, מאחר שהמארח הסופי הוא לרוב טורף, לרוב כלב, שועל, או זאב, שאכל איברים של פונדקאי נגוע, לרוב כבשים, בקר, סוסים, או מכרסמים. צואת הטורף מכילה את ביצי הטפיל, וכך מזהמת מים, אדמה ועשב, מהם נדבקים הפונדקאים. בני אדם נדבקים דרך בשר, אדמה, או מים נגועים בביצי הטפיל, כאשר סוג המחלה המופיעה בבני אדם תלוי בסוג ה"אכינוקוקוס" הגורם לזיהום. האבחון מתבצע בדרך כלל באמצעות אולטרסאונד, אם כי ניתן להשתמש גם בדימות תהודה מגנטית (MRI) אך אולטרסאונד נגיש יותר. טומוגרפיה ממוחשבת (CT) אינה מתאימה לאבחון ולא לאפיון אכינוקוקוזיס מאחר שלא ניתן לבחון באמצעותה את פנים הציסטה. בדיקות דם לחיפוש נוגדנים כנגד הטפיל עשויות להיות מועילות, כמו גם ביופסיה.

מניעת המחלה מתבצעת לרוב על ידי טיפול נגד תולעים לכלבים, חיסון כבשים, וחינוך. אם זאת, הטיפול לעיתים קרובות קשה. ניתן לנקז את הציסטה דרך העור ולהמשיך בטיפול תרופתי, אך לעיתים מתבצע מעקב בלבד. צורתה ה"אלוואולרית" של המחלה דורשת לעיתים קרובות התערבות כירורגית ואחריה טיפול תרופתי. התרופה בה נעשה שימוש היא אלבנדזול, טיפול העשוי להמשך במשך שנים בכדי למנוע השנות המחלה. שני סוגי המחלה עלולים לגרום למוות, אך המחלה ה"אלוואולרית" מסוכנת יותר.

המחלה קיימת ברוב אזורי העולם וכיום נגועים בה כמיליון בני אדם. ישנם אזורים בדרום אמריקה, אפריקה, ואסיה, בהם עד 10% מאוכלוסיות מסוימות מושפעות. בשנת 2015, המחלה הציסטית גרמה לכ-1,200 מקרי מוות; ירידה מ-2,000 בשנת 1990. העלות הכלכלית של המחלה מוערכת בכ-3 מיליארד דולר בשנה וכוללת את העלות לתעשיית בעלי החיים בנוסף לעלות הטיפול במחלה. המחלה מסווגת כמחלה טרופית מוזנחת (NTD) ושייכת לקבוצת המחלות המכונות הלמינתיאזות (זיהומי תולעים טפיליות). היא יכולה להשפיע על בעלי חיים אחרים כמו חזירים, פרות וסוסים.

## סימנים ותסמינים
ממוזער| הסרת ציסטות ממארח סופי, חתול
ממוזער|ציסטות בחולדת הכותנה
[ממוזער|דגימה [היסטולוגיה|היסטולוגית המציגה את דופן הציסטה הדְּפוּפָה האופיינית. צביעת H&E.]]
בבני אדם, המחלה הנגרמת בידי *E. granulosus*, *E. multilocularis*, *E. oligarthrus* ו-*E. vogeli* ומתבטאת בכבד (75% מהמקרים), בריאות (5%–15% מהמקרים) ובאיברים אחרים כגון הטחול, המוח, הלב, והכליות (10%–20% מהמקרים). חולים שנדבקו ב-*E. granulosus* סובלים מאכינוקוקוזיס ציסטית בה המחלה מתפתחת כגוש שגדל לאט בגוף, אף בתצורות המחלה האלוואולרית והפוליציסטית.

ממוזער|ביצית ''אכינוקוקוס'' בצואה
[ממוזער|הרתחת כבד מכבש נגוע בציסטות [שרשורים|שרשוריות למשך 30 דקות הורגת את הזחלים – שיטה פשוטה למניעה באזורים מרוחקים]]

## קישורים חיצוניים

## הערות שוליים

קטגוריה:מחלות כלבים
קטגוריה:טפילים
פינה בגינה במונז'רון

**פינת הגן במונז'רון** (בצרפתית: **Coin de jardin à Montgeron**) הוא ציור שמן על בד מאת הצייר האימפרסיוניסטי קלוד מונה, שנוצר בשנת 1876. היצירה נחשבת לדוגמה מובהקת של הסגנון האימפרסיוניסטי בשיאו, והיא מוצגת כיום במוזיאון הארמיטאז' שבסנקט פטרבורג, רוסיה.

הציור מציג פינה פורחת בגן רחב ידיים, שטופת אור יום וחיים. מונה בחר לתאר את הטבע במבט רגעי, מתחלף, כאילו נתפס בשבריר שנייה של מבט. הסגנון האימפרסיוניסטי, המבוסס על הנחת משיחות מכחול קצרות בצבעים טהורים שאינם מעורבבים מראש, בא לידי ביטוי ביצירה זו במלוא עוצמתו. מקרוב הציור נראה כקבוצות צבעים נפרדות, אך ממרחק נוצרת תחושת אור, תנועה ואטמוספירה חיה.

הציור הוזמן על ידי הפטרון ארנסט הושדה , סוחר אומנות ואספן נלהב שהיה מהתומכים הראשונים במונה ובזרם האימפרסיוניסטי. הוא הזמין ממונה ארבעה ציורים דקורטיביים כדי לקשט את אולם הקבלה בטירת רוטנבור  שבמונז'רון. במהלך קיץ 1876 שהה מונה בטירה וצייר את הסדרה שכללה את פינת הגן במונז'רון, תרנגולי ההודו , הציד (La Chasse) ו-ההגעה למונז'רון (L’Arrivée à Montgeron).

בציור ניכרת גם התייחסות לנוף המקומי – למשל, ניתן לזהות ברקע את גבעת גריפון (Mont Griffon), הגבוהה באזור קרון. העבודות שיצר מונה בטירה נחשבות לבסיס רעיוני לסדרות מאוחרות יותר, ובהן הסדרה המפורסמת על תחנת סן-לאזאר בפריז.

אף שהציורים נוצרו במיוחד עבור טירת רוטנבור, חלקם נמכרו או פוזרו בעקבות קריסתו הכלכלית של הושדה. פינת הגן במונז'רון נרכשה לבסוף על ידי מוזיאון הארמיטאז' ומשמשת בו דוגמה בולטת לאמנות האימפרסיוניסטית בצרפת.

## ציורים נוספים של מונה לסלון טירת רוטמברו במונז'רון

קובץ:Monet, Pond-at-Montgeron.jpg|**קלוד מונה: [[הבריכה במונז'רון]] (1876)** – שמור במוזיאון הארמיטאז' בסנקט פטרבורג, רוסיה.
קובץ:Claude Monet - La Chasse.jpg|**קלוד מונה: הציד (1876)** – אוסף פרטי.
File:Monet - Truthähne.jpg|**[[תרנגולי ההודו]] (1876)** – מוזיאון ד'אורסה, פריז, צרפת


## הערות שוליים

קטגוריה:מים באמנות
קטגוריה:ציורי נוף
קטגוריה:ארמיטאז': ציורים
קטגוריה:ציורים של גנים
קטגוריה:ציורי שמן
קטגוריה:קלוד מונה
קטגוריה:ציורים מהמאה ה-19
Mr. Down & Mrs. High

**Mr. Down & Mrs. High** (בתרגום חופשי מאנגלית: **מר למטה וגברת גבוה**) הוא המיני-אלבום היחידי שהוציא לאור הזמר-יוצר הישראלי אביב גפן ב-23 במאי 2011.

מיני-אלבום זה יצא לאור בממלכה המאוחדת וארצות הברית בלבד על ידי חברת התקליטים מארס רקורדס.

## רשימת השמעה

## הערות שוליים

קטגוריה:אלבומי אביב גפן
קטגוריה:מיני-אלבומים באנגלית
הבריכה במונז'רון

**הבריכה במונז'רון** (בצרפתית: **L’Étang à Montgeron**) הוא ציור שמן על בד שצייר האמן האימפרסיוניסטי קלוד מונה בשנת 1876, בעת שהותו בטירת רוטמברו , שבעיירה מונז'רון שבמחוז אסון בדרום איל דה פראנס.

## תיאור
הציור, בגודל מרשים של 172x193 ס"מ, מתאר בריכת מים קטנה החבויה בין עצים בגינת הטירה. קרן אור זיגזגית חוצה את הצללים ויוצרת אפקט דרמטי של אור טבעי. מונה מציג כאן את יכולתו ללכוד את המתח שבין אור וחושך, תוך שימוש במכחולים חופשיים וגוונים בהירים, באופייני לאימפרסיוניזם.

## רקע והקשר
היצירה הוזמנה על ידי הפטרון ארנסט הושדה , סוחר אמנות עשיר, שביקש ממונה ארבע יצירות לקישוט סלון הרוטונדה של הטירה. מונה שהה בטירה במשך כמה חודשים במהלך סתיו 1876 ויצר סדרה שכללה בין היתר את תרנגולי ההודו, "פינה בגינה במונז'רון" ו-"הציד". הציור של הבריכה מדגים את הניסיון של מונה לשלב טבע פראי ותחושת שלווה בפינה מבודדת של הגן.

## דמויות בציור
בפינה הימנית העליונה של הציור ניתן להבחין בדמות אישה עומדת על שפת המים – ככל הנראה אליס הושדה (Alice Hoschedé), אשתו של ארנסט לעת ההיא, שהפכה מאוחר יותר לרעייתו של מונה. דמותה מוצגת כצללית חיוורת בין הצללים, כמעט בלתי נראית – רמז לאופי הסמוי של הקשר בינה לבין מונה בתקופה ההיא.

## סגנון והשפעה
בדומה ליצירות מאוחרות של מונה – בעיקר "שושני המים" מז'יברני – גם ציור זה מציג עניין ברפלקציה של אור על פני המים, והרגע החולף בטבע. חוקרים רואים ביצירה זו מבשרת ישירה של סדרת "שושני המים", ואף של האולמות הסגלגלים שבמוזיאון האורנז'רי בהם מוצגות יצירות אלה כיום.
## מיקום נוכחי
הציור נמצא כיום באוסף מוזיאון הארמיטאז' שבסנקט פטרבורג, רוסיה. הוא מוצג באגף האימפרסיוניסטים ומהווה חלק מהאוסף החשוב של יצירות מונה שמוצגות מחוץ לצרפת.

## ציורים נוספים של קלוד מונה לסלון טירת רוטמברו

קובץ:Claude Monet - La Chasse.jpg|**הציד** (*La Chasse*), 1876 – אוסף פרטי
קובץ:Monet, Claude - Corner of the Garden at Montgeron.jpg|**[[פינה בגינה במונז'רון]]** (*Coin de jardin à Montgeron*), 1876 – מוזיאון ההרמיטאז', סנקט פטרבורג
File:Monet - Truthähne.jpg|**[[תרנגולי ההודו]] (1876)** – מוזיאון ד'אורסה, פריז, צרפת

## טירת רוטמברו וציור הבריכה במונז'רון
הציור הבריכה במונז'רון נוצר בשנת 1876 בזמן שהותו של קלוד מונה בטירת רוטמברו שבמונז'רון, אז רכושו של הסוחר והפטרון האמנותי ארנסט הושדה (Ernest Hoschedé). הטירה, שהוקמה ככל הנראה בראשית המאה ה-18, שימשה באמצע המאה ה-19 כמרכז לפעילות תרבותית וקהילתית תחת ניהולו של הושדה, שהיה גם חבר מועצת העיר. מונה הוזמן על ידו לקשט את הסלון הראשי בטירה בארבעה ציורים גדולים – בהם גם הבריכה במונז'רון, המתאר פינה פסטורלית בפארק הרחב של הטירה. נופיה של הטירה, שנבנו בסגנון אנגלי עם בריכות מים ומדשאות רחבות, העניקו השראה ישירה ליצירה, שבה באים לידי ביטוי האור, הצל והשקט של הנוף המקומי.

## הערות שוליים

קטגוריה:קלוד מונה
קטגוריה:ציורי שמן
קטגוריה:ציורים של גנים
קטגוריה:מים באמנות
קטגוריה:עצים בציורים
קטגוריה:ציורים מהמאה ה-19
תסמונת דלקתית של שיקום מערכת החיסון

**תסמונת דלקת של שיקום מערכת החיסון** (באנגלית: **Immune Reconstitution Inflammatory Syndrome**, בראשי תיבות: **IRIS**) היא תופעה בה מערכת החיסון מתחילה להשתקם ממצב של דיכוי חיסוני כגון HIV או איידס, טיפול מדכא חיסון, ועוד, ואז מגיבה תגובה דלקתית קיצונית לזיהום אופורטוניסטי שנרכש לפני כן, מה שבאופן פרדוקסלי מחמיר את תסמיני הזיהום.

התגובות הדלקתיות המאפיינות את התסמונת יכולות להיות מקומיות או מערכתיות ולרוב יכולות לעבור מעצמן, ישנו סיכון של תסמינים ארוכי-טווח ואף מוות, במיוחד כאשר מעורבת מערכת העצבים המרכזית.

ניהול המחלה יכלול לרוב ניהול של התסמינים וטיפול בגורם לזיהום, אך במקרה של תסמונת חריפה, נהוג להשתמש בקורטיקוסטרואידים לצורך דיכוי התגובה הדלקתית. התוויות-נגד חשובות לשימוש בקורטיקוסטרואידים הן דלקת קרום המוח קריפטוקוקלית וסרקומה של קפושי, מאחר שהן מתאפיינות בפרוגנוזה פחות טובה.

## מנגנון המחלה
לתסמונת שתי תצורות נפוצות, כאשר הראשונה מתאפיינת ב"החשפות" של זיהום אופורטוניסטי שעד כה היה נסתר (לא גרם לתסמינים), בעוד השנייה היא חזרה של תסמיני זיהום קודם על אף הצלחת הטיפול. במצב הפרדוקסלי של התסמונים ניתן אפילו לקבל תוצאה סטרילית לבדיקת תרבית, מה שמצביע על היעדר חיידקים המסוגלים להשתכפל למעט אלו שהופיעו בעקבות זיהום הבדיקה. בשתי התצורות ההשערה המקובלת היא שמתרחש שחזור של מערכת החיסון הנרכשת בתיווך תאי T המגיבים לאנטיגן שנשאר בגוף לאור זמן, בין אם כחלק מחיידק חי, חיידק מת, או פסולת.

## פרוגנוזה
שיעור התמותה המדווחת מהתסמונת עומד על 4.5%, אך השיעור משתנה בהתאם לפתוגן הגורם לזיהום, מידת הדיכוי החיסוני, גאוגרפיה, וגישה לטיפול רפואי. מעורבות של מערכת העצבים המרכזית יכולה להעלות את שיעור התמודה עד כדי 13%–75%.

## קישורים חיצוניים

## הערות שוליים

קטגוריה:תסמונות
קטגוריה:זיהומים נגיפיים המאופיינים בנגעים בעור ובקרום הרירי
קטגוריה:הפרעות במנגנון החיסון
קטגוריה:איידס
הכתובת הדו-לשונית מתל פחריה

**הכתובת הדו־לשונית מתל פחריה** (ידועה גם בכינויה **הכתובת הדו־לשונית של הדיסעי** ובקטלוג **[[כתובות כנעניות וארמיות|KAI]] 309**) היא כתובת דו־לשונית ארמית ואכדית, שנחקקה ב על פסלו של הדיסעי, מלך סיכני, המזוהה עם תל פחריה, ושל גוזן, המזוהה עם תל חלף הסמוך. הדיסעי הקים את הפסל לכבוד אלוהיו, הדד־סכן (הדד של העיר סיכני). הכתובת מורכבת מחלק ראשון שבו שבח לאל ובקשה לעזרתו, וחלק שני שבו מקלל השליט את מי שישחית את פסלו. הכתובת התגלתה ב-1979 במסגרת חפירה ארכאולוגית שנערכה בתל פחריה, ומוצגת מאז ב.

## הכתובת
הכתובת הארמית, לפי מהדורת KAI, היא:

הכתובת האכדית, לפי מהדורת KAI, היא:
הכתובת האכדית חקוקה בחזית הפסל, והכתובת הארמית בצדו האחורי.

### תרגום
פירוש השורות האחרונות לכתובת הוא "ומי שיסיר את שמי מכלי בית הדד אדוני, הדד לא ייקח לחמו ומימיו מידו, וסל, גברתי, לא תיקח לחמו ומימיו מידו, שיזרע ולא יקצר, שיזרע אלף שערים וייקח ממנו (רק) פריס, ושמאה כבשות תינקינה שה ולא ירוה, ושמאה פרות תינקינה עגל ולא ירוה, ושמאה נשים תינקינה ילד ולא ירוה, ושמאה נשים תאפינה לחם בתנור ולא תמלאנה, ושילקטו אנשיו מן האשפתות, שעורים לאכול, ושילקטו אנשיו מן האשפתות, שעורים לאכול, ומגפה נגע של נרגל לא ייכרת מארצו".

## ניתוח
רוב החוקרים מתארכים את הכתובת לטווח שבין המאה ה-11 לפנה"ס למאה ה-9 לפנה"ס. עם טענותיהם של המצדדים בדבר תאריך כתיבתה המאוחר של הכתובת נמנית הטענה שלפיה שהאלפבית הפיניקי שבו נעשה שימוש בכתובת משתמש באות יו"ד כדי לסמן תנועה תנועות, ולא עיצורים גרידא, כמקובל באבג'ד הפיניקי. לדבריהם, תופעה זו, של שימוש באותיות המייצגות אך ורק עיצורים כתנועות נפוצה יותר בכתובות מאוחרות שנכתבו באלפבית הפיניקי. עם זאת, הארכאולוג יוסף נוה (1981) שולל את טענותיהם אלה. לדבריו, אף על פי ששימוש באות יו"ד באלפבית הפיניקי כתנועה ולא כעיצור אכן נפוצה יותר בשלבים מאוחרים יותר בהתפתחותו של אותו אלפבית, יש עדויות לשימוש מעין זה עוד ב. בנוסף, לדעת נוה (1981), צורותיהן של האותיות בכתובת דומות יותר לאלו המופיעות דווקא בכתובות קדומות, ולא מאוחרות. בכך הלה מקדים את תאריך חיבורה של אותה הכתובת.

## לקריאה נוספת
* 
* 

## קישורים חיצוניים

## הערות שוליים

קטגוריה:האימפריה האשורית החדשה
קטגוריה:כתובות בארמית
קטגוריה:כתובות KAI
אצטדיון אקרון

**אצטדיון אקרון** (בספרדית**: Estadio Akron**), נקרא בעבר בשם **אצטדיון אומנילייף** (בספרדית: **Estadio Omnilife**) ו**אצטדיון צ'יבאס** (בספרדית: **Estadio Chivas**), הוא אצטדיון רב תכליתי בספופן, חליסקו, מקסיקו, בסמוך לגוודלחרה, המשמש בעיקר למשחקי כדורגל. האצטדיון משמש כמגרשה הביתי של קבוצת הכדורגל גוודלחרה, כמו כן אירח האצטדיון מספר משחקים של נבחרת מקסיקו בכדורגל. האצטדיון נפתח בשנת 2010, הוא חלק מקומפלקס JVC, ויש לו קיבולת של 49,813 מקומות. אצטדיון אקרון הוא אחד מ-16 האצטדיונים שצפויים לארח את מונדיאל 2026.

## היסטוריה
בפברואר 2004, הודיעה קבוצת הכדורגל גוודלחרה כי תבנה אצטדיון חדש, מתוך כוונה לעזוב את אצטדיון חליסקו. אך בשל קושי במימון הפרויקט, בניית האצטדיון נדחתה והחלה רק במאי 2007.

ב-30 ביולי 2010 נפתח האצטדיון שנקרא באופן רשמי **אצטדיון אומינילייף,** ונערך בו משחק הכדורגל הפומבי הראשון שהפגיש למשחק ידידות את גוודלחרה המקומית ומנצ'סטר יונייטד, המשחק הסתיים בניצחון 3–2 של המקומיים, את השער הראשון עבור גוודלחרה כבש חאבייר "צ'יצ'ריטו" הרננדס שחתם מספר חודשים קודם לכם במנצ'סטר יונייטד. ובמשחק זה הוא שיחק עבור גוודלחרה במחצית הראשונה ועבור מנצ'סטר יונייטד במחצית השנייה.ממוזער|האצטדיון במשחק הפתיחה, יולי 2010ב-4 בספטמבר 2010 אירח האצטדיון לראשונה משחק של נבחרת מקסיקו שהפסידה 1–2 לאקוודור במסגרת משחק ידידות.

האצטדיון אירח 8 משחקים של גביע העולם בכדורגל עד גיל 17 לשנת 2011, כולל חצי הגמר, בין אורוגוואי לברזיל. וכן את טקסי הפתיחה והסיום של המשחקים הפאן-אמריקאים בשנת 2011, ואף אירח את כל משחקי טורניר הכדורגל לגברים ולנשים בתחרות.

במאי 2012, בעקבות ביקורת בנוגע למגרש הסינתטי, הוכרז כי האצטדיון יחליף את הדשא הסינתטי בדשא טבעי, ההחלפה הושלמה עד יולי באותה שנה.

במרץ 2016 שונה שמו של האצטדיון, מאצטדיון אומנילייף ל**אצטדיון צ'יבאס** על שם כינויה של הקבוצה.

בדצמבר 2017, שונה שמו של האצטדיון, מאצטדיון צ'יבאס ל**אצטדיון אקרון**, לאחר חתימת הסכם חסות עם חברת חומרי סיכה לרכב, למשך 10 שנים. 

ב-16 ביוני 2022 הוכרז שהאצטדיון יהיה אחד מ-16 האצטדיונים שיארחו את מונדיאל 2026. בהאתם למדיניות פיפ"א האוסרת על שימוש בשמות תאגידים, במהלך הטורניר האצטדיון יקרא באופן זמני **אצטדיון גוודלחרה**.ממוזער|האצטדיון במבט על

## משחקים בינלאומיים
אצטדיון אקרון אירח מספר משחקים של נבחרת מקסיקו בכדורגל

#### מונדיאל 2026
אצטדיון אקרון הוא אחד משלושה אצטדיונים במקסיקו ו-16 אצטדיונים בסך הכל שצפויים לארח את מונדיאל 2026, והוא יארח ארבעה משחקים, כולם בשלב הבתים של הטורניר.

## אירועים נוספים
האצטדיון אירח את קרב האגרוף בין קנלו אלבארס לג'ון ריידר ב-6 במאי 2023.

האצטדיון אירח מספר רב של הופעות מוזיקה ואומנים בינלאומיים ביניהם: ברונו מארס, מארון 5, קולדפליי, גאנס אנד רוזס, פול מקרטני, דה ויקנד ושאקירה.

## תמונות
ממוזער|850x850 פיקסלים|מבט פנורמי צידי על האצטדיון|מרכז
## קישורים חיצוניים

* 
## הערות שוליים

קטגוריה:אצטדיוני כדורגל במקסיקו
קטגוריה:אצטדיוני מונדיאל 2026
קטגוריה:גוודלחרה (כדורגל)
קטגוריה:דפים עם תרגומים שלא נסקרו
כבד מוגדל

**כבד מוגדל** או **הפטומגליה** הוא סימן רפואי לא ספציפי (יכול להופיע ממגוון סיבות) המתבטא בהגדלה של הכבד. הגורמים לכבד מוגדל מתחלקים לזיהום, גידול, ותסמונת מטבולית. לעיתים הכבד המוגדל מורגש כגוש בבטן ולעיתים ניתן למשש אותו בבדיקה גופנית. כבד מוגדל יכול להופיע יחד עם צהבת אם נגרמה פגיעה ביכולת תאי הכבד לפנות בילירובין.

## תסמינים
הסימפטומים יכולים להיות מגוונים, לרבות ירידה במשקל, ירידה בתיאבון, תשישות, צהבת וההופעת חבורות עקב הירידה ביכולת הכבד לייצר פקטורי קרישה.

## גורמים
הגורמים לכבד מוגדל כוללים זיהומים, מחלות ממאירות, בעיות בדרכי המרה, הפרעות מטבוליות, תרופות וחומרים, מצבים מולדים, ועוד.

### זיהומים
* מונונוקלאוזיס זיהומי.
* דלקת כבד נגיפית מסוגים A, B, C.
* אבצס בכבד.
* מלריה.
* זיהומי אמבה.
* אכינוקוקוזיס.
* עכברת.
* אקטינומיקוזיס.

### מחלות ממאירות
* גרורה סרטנית.
* קרצינומה הפטוסלולרית.
* מיאלומה נפוצה.
* לוקמיה.
* לימפומה.

### בעיות בדרכי המרה
* שחמת ראשונית של המרה.
* מחלת כבד כרונית חסימתית.

### הפרעות מטבוליות
* המוכרומטוזיס.
* מחלת אחסון כולסטריל אסתר.
* פורפיריה.
* מחלת וילסון.
* מחלת נימן-פיק.
* מחלת הכבד השומני שאינה נובעת מצריכת אלכוהול.
* מחלת אגירת גליקוגן מסוג 1.
* מחלת אגירת גליקוגן מסוג 2.
* תסמונת מאוריאק.

### תרופות וחומרים
* הפרעת שימוש באלכוהול.
* דלקת כבד תרופתית.

### מצבים מולדים
* אנמיה המוליטית.
* אנמיה חרמשית.
* מחלת כבד פוליציסטית.
* אי-סבילות תורשתית לפרוקטוז.

### גורמים אחרים
* תסמונת האנטר.
* תסמונת זלווגר.
* סרקואידוזיס.

## מכניזם
כבד מוגדל יכול לכלול אחד או יותר מהגורמים הבאים:
* התרחבות כלי דם.
* תהליכי דלקת.
* צבירה של תאים שאינם תאי כבד.
* הצטברות של חומרים תוך-תאיים כגון ברזל בהמוכרומטוזיס, שומן בכבד שומני, ועוד.

## לקריאה נוספת
* 

* 

## קישורים חיצוניים

## הערות שוליים

קטגוריה:תסמינים וסימנים הקשורים למערכת העיכול ולבטן
קטגוריה:מחלות כבד
בולקיזה

**בולקיזה** (באלבנית: **Bulqizë**) היא עיירה ורשות מקומית השוכנת במחוז דיבר אשר במזרח-מרכזה של אלבניה.

## גאוגרפיה
בולקיזה שוכנת על המדרונות המערביים של רכס הרי קוראב , בגובה של כ-750 מטרים מעל פני הים. העיר משתרעת בעמק צר המקשר אותה לגבול עם מקדוניה הצפונית. הנוף באזור מאופיין בהרים תלולים, עמקים צרים וזרימות מים רבות היורדות לכיוון הנהר מאט . הסביבה עשירה ביערות אשור, אורן ואלונים. הקרקע באזור היא סלעית, בעלת שכבות מינרליות עשירות, ובמיוחד כרום, שהפך את בולקיזה למוקד הכרייה המרכזי באלבניה.

האקלים באזור הוא הררי-יבש למחצה, עם מאפיינים יבשתיים: חורפים קרים ומושלגים וקייצים מתונים ונעימים. הטמפרטורה הממוצעת בינואר נעה סביב −3°C עד +5°C, וביולי סביב 22–26°C ביום. כמות המשקעים השנתית נעה בין 1,100 ל-1,300 מ״מ, ורובם יורדים בחודשים נובמבר–אפריל.

## היסטוריה
ממצאים ארכאולוגיים מעידים על התיישבות אנושית באזור בתקופת האבן החדשה. בתקופת האימפריה הרומית נכלל האזור בשטח פרובינקיית איליריה. השם "Bulqizë" מופיע לראשונה בדפתר עות'מאני מ-1467. במהלך התקופה העות'מאנית היה היישוב קטן ומרוחק, ונשען בעיקר על חקלאות ומסחר מקומי מוגבל. בתקופת מלחמת הבלקן הראשונה נכבש האזור על ידי הארמייה הסרבית השנייה. לוחמים מקומיים התקוממו נגד הפלישה, ולאחר תום מלחמת הבלקן השנייה סופחה בולקיזה לשטח אלבניה. במהלך מלחמת העולם הראשונה (1914–1918) היה האזור נתון לשלטון מתחלף של מעצמות המרכז ומדינות ההסכמה. בולקיזה עצמה לא שימשה זירת קרבות מרכזית, אך סבלה ממחסור ומגיוס כפוי של גברים לצבאות הכיבוש.

ב-1939 נכבשה אלבניה על ידי איטליה הפשיסטית, ובולקיזה נכללה באזורי השלטון האיטלקיים. ב-1943, במהלך מלחמת העולם השנייה בעקבות הסכם שביתת הנשק עם איטליה, כבש הוורמאכט את אלבניה. ב-1944 שוחרר האזור על ידי כוחות צבא בריטיים ופרטיזנים קומוניסטיים בראשות אנוור הוג'ה אשר תפס את השלטון במדינה. הגרמנים נסוגו בשיטת אדמה חרוכה והותירו נזקים כבדים בבולקיזה. בתקופת השלטון הקומוניסטי הפכה בולקיזה למוקד כרייה מרכזי. ב-1948 הוחל בכרייה שיטתית של עפרת כרום, שהפכה לעמוד השדרה הכלכלי של העיר. בשיא תקופת הכרייה (שנות ה־70–80) הופקו ממכרות בולקיזה יותר מ־13 מיליון טון עפרה. העיר גדלה והוקמו בה בתי מגורים, מוסדות ציבור, בתי ספר ובתי תרבות.

סתיו העמים לא פסח על אלבניה, ובראשית שנות ה-90 של המאה ה-20 קרס השלטון הקומוניסטי במדינה. עם המעבר לכלכלה חופשית, חלק מהמכרות נסגרו או הופרטו. המצב הכלכלי הורע, והייתה הגירה שלילית מהעיר, בעיקר הגירת עבודה למדינות שכנות. במהלך העשור השני של המאה ה-21 גובשו תוכניות לפיתוח תיירות תעשייתית והיסטורית בעיר, כולל הקמת מוזיאון כרייה ופארק "Retro Albania" המציג את מורשת התקופה הקומוניסטית. רוב תושבי בולקיזה הם מוסלמים, עם נוכחות מודגשת של טריקת הבקטשיה. בעיר קיימת טקה בקטשית  שנוסדה בראשית המאה ה-19, נהרסה ב-1860, שוקמה ב-1900, נסגרה בתקופה הקומוניסטית, נפתחה מחדש ב-1994 כתורבה, ומהווה מוקד משיכה לתיירים.

## קישורים חיצוניים

## הערות שוליים

בולקיזה
התזמורת הסימפונית של הודו

**התזמורת הסימפונית של הודו** (באנגלית: **Symphony Orchestra of India**) היא תזמורת סימפונית הממוקמת במומבאי שבהודו.

## היסטוריה
ממוזער|המרכז הלאומי לאמנויות הבמה במומבאי, משכן הקבע של התזמורת
התזמורת הסימפונית של הודו היא התזמורת המקצועית הראשונה והיחידה בהודו. מטרתה של התזמורת היא לספק פלטפורמה מצוינת עבור נגנים הודים להופיע ברמה בין-לאומית, וכן להנגיש לקהל ההודי מוזיקה קלאסית מערבית ברמה גבוהה.

התזמורת נוסדה בשנת 2006 על ידי יו"ר המרכז הלאומי לאמנויות הבמה, חושרו נ' סונטוק. הכנר מאראט ביסנגאלייב, ששימש כמנהלה המוזיקלי של התזמורת משנת הקמתה ועד שנת 2025.

זיין דלאל מונה לעוזר המנצח של התזמורת בספטמבר 2014, לאחר ששימש שבע שנים כמנצח הבית. יבגני בושקוב משמש כמנצח הבית של התזמורת, תפקיד אליו נכנס בינואר 2017.

בינואר 2026 התמנה המנצח האנגלי מרטין בראבינס לתפקיד המנהל המוזיקלי השני של התזמורת.

המרכז הלאומי לאמנויות הבמה במומבאי משמש כמשכנה הקבוע של התזמורת.

עונת הקונצרטים של התזמורת כוללת לא רק יצירות מהרפרטואר הסימפוני, אלא גם הופעות של אופרה, בלט ומוזיקה קאמרית. התזמורת הקימה לצידה גם תזמורת קאמרית.

התזמורת הסימפונית של הודו שיתפה פעולה עם מנצחים בעלי שם עולמי, ביניהם שארל דיטואה, מרטין בראבינס, קרלו ריצי, אוגוסטין דומאי, יורי סימונוב, ליאור שמבדל, רפאל פאיארה, אדריאן ליפר, יוהנס וילדנר, יבגני בושקוב, דנקן וורד, קארל ג'נקינס, מישה דאמב, אלכסנדר אניסימוב, כריסטוף פופן, ועוד.

סולנים שהופיעו עם התזמורת כוללים את מריה ז'ואאו פירס, אוגוסטין דומאי, סיימון או'ניל, סדריק טיברגיין, אלינה איבראגימובה, בארי דאגלס, אנג'ל בלו, זאקיר חוסיין, אדגר מאייר, בלה פלק, תמאס ואסארי וולנה נוידאוור.

בעשור שחלף מאז הקמתה, התזמורת הופיעה ברחבי הודו ובעולם. סיבובי הופעות של התזמורת כללו הופעות באולם העמודים במוסקבה ובבית האופרה המלכותי במסקט.

באוקטובר 2015, התזמורת הסימפונית של הודו פתחה את עונת 2015–2016 של "קלאסיקות אבו דאבי", והופיעה באודיטוריום ארמון האמירויות באבו דאבי.

בינואר 2016, הגישה התזמורת שני קונצרטים בשווייץ, באולם ויקטוריה בז'נבה ובאולם טונהאלה בסנט גאלן.

בנוסף לרפרטואר הסימפוני המרכזי, המרכז הלאומי לאמנויות הבמה והתזמורת הסימפונית של הודו הציגו גם הפקות גדולות, כולל הפקות אופרה מלאות – עם הפקות של "טוסקה", "מאדאם באטרפליי", ו"אבירות כפרית". בשנת 2017 הציגה התזמורת הפקה חדשה של "לה בוהם", בניצוחו של קרלו ריצי.

## מנהלים מוזיקליים
* מאראט ביסנגאלייב (2006 - 2025)
* מרטין בראבינס (2026 - ממשיך)

## קישורים חיצוניים

*

## הערות שוליים

הודו
קטגוריה:מומבאי
קטגוריה:להקות שהוקמו בשנת 2006
קטגוריה:הודו: תרבות
מורנינגסטאר

**מורנינגסטאר** (באנגלית: **Morningstar**) היא חברת שירותים פיננסיים אמריקאית שבסיסה בשיקגו, אילינוי, שנוסדה על ידי ג'ו מנסואטו בשנת 1984. היא מספקת מגוון שירותי מחקר וניהול השקעות.

המחקרים וההמלצות של מורנינגסטאר נחשבים על ידי עיתונאים פיננסיים כבעלי השפעה בתעשיית ניהול הנכסים, והמלצה חיובית או שלילית מאנליסטים של החברה יכולה להניע כסף לתוך או מחוץ לקרנות. באמצעות חטיבת ניהול הנכסים שלה, החברה מנהלת למעלה 295 מיליארד דולר אמריקאיים (נכון ל-31 במרץ 2023).

החברה מספקת גם פלטפורמות תוכנה ונתונים לאנשי מקצוע בתחום ההשקעות, כולל "Morningstar Research Portal", "Morningstar Direct" ו-"Morningstar Advisor Workstation".

## היסטוריה
המייסד ג'ו מנסואטו הגה את הרעיון להקמת החברה ב-1982, בעת שסקר דוחות שנתיים של קרנות נאמנות שביקש מכמה מנהלי קרנות בולטים. עם זאת, רק לאחר שנה של עבודה כאנליסט מניות בחברת Harris Associates, שבה למד את תעשיית הקרנות ואת המתחרים הפוטנציאליים, הוא השתכנע בנחיצותה. מורנינגסטאר נוסדה בשנת 1984 מדירת חדר אחד שלו בשיקגו, בהשקעה ראשונית של 80,000 דולר. שם החברה ניתן לה על פי המשפט האחרון בספר "וולדן – חיים ביער" של הנרי דייוויד תורו; "השמש היא רק כוכב בוקר".

ביולי 1999, השקיעה סופטבנק בחברה 91 מיליון דולר בתמורה לרכישת 20 אחוזים ממנה. שתי החברות הקימו מיזם משותף ביפן בשנה הקודמת.

ב-2004 הסתכמו הכנסותיה ב-180 מיליון דולר. ב-3 במאי 2005 נערכה הנפקה ראשונה לציבור של מורנינגסטאר, עם 7,612,500 מניות במחיר של 18.50 דולר כל אחת. מורנינגסטאר הונפקה לציבור בעקבות גוגל והשתמשה בשיטת OpenIPO, במקום בשיטה המסורתית.

ב-2006 חברת חקר ההשקעות Ibbotson Associates, Inc נרכשה על ידי מורנינגסטאר. בשנת 2007, רכשה מורנינגסטאר גם את עסקי נתוני קרנות הנאמנות של S&P Global.

בשנת 2010 רכשה החברה את סוכנות דירוג האשראי Realpoint תמורת 52 מיליון דולר והחלה להציע דירוגי אשראי מובנים ומחקר למשקיעים מוסדיים. באותה שנה, רכשה החברה תמורת 18.3 מיליון דולר גם את החברה הבריטית Old Broad Street Research Ltd. (OBSR), שמספקת שירותי מחקר קרנות. לאחר הרכישה, שונה שם החברה ל-Morningstar OBSR.

ב-2014, רכשה החברה את ByAllAccounts, Inc., ספקית טכנולוגיית צבירת נתונים עבור יישומים פיננסיים.

ב-2016 רכשה החברה תמורת כ-225 מיליון דולר את יתרת הבעלות על PitchBook Data. בספטמבר 2016, הודיעה מורנינגסטאר כי מינתה את קונאל קאפור למנכ"ל, החל מינואר 2017, כאשר מנסואטו הפך ליו"ר.

בשנת 2019, רכשה החברה תמורת 669 מיליון דולר את סוכנות דירוג האשראי הרביעית בגודלה בעולם, DBRS. לאחר הרכישה, היא מוזגה עם עסקי דירוג האשראי של מורנינגסטאר.

ב-2020 מורנינגסטאר הסכימה על רכישת Sustainalytics, חברת מחקר ודירוג המתמחה בתובנות סביבתיות, חברתיות וממשלתיות (ESG). באותה שנה, מורנינגסטאר הודיעה על כוונתה לרכוש את PlanPlus Global, חברת תוכנה לתכנון פיננסי והערכת סיכונים שבסיסה בקנדה.

ב-2021 רכשה את הפעילות הבריטית והבין-לאומית (כולל ג'רזי, הונג קונג ודובאי) של פלטפורמת ניהול העושר האוסטרלית Praemium (ASX: PPS) תמורת 35 מיליון ליש"ט.

ב-2022, רכשה תמורת כ-650 מיליון דולר את חברת Leveraged Commentary & Data (LCD) שבבעלות S&P Global, חברה המתמחה בנתוני שוק הלוואות ממונפות.

## קישורים חיצוניים

## הערות שוליים

קטגוריה:חברות הנסחרות בנאסד"ק
קטגוריה:שיקגו: חברות
אגם סגאמור

**אגם סגאמור** (באנגלית: **Sagamore Lake**) אגם סגאמור ממוקם מדרום לאגם ראקט, ניו יורק. אגם סגאמור היה ידוע בשם אגם שֵׁד לפני ששמו שונה ל"אגם סגאמור" על ידי אלפרד ג'י ונדרבילט  לאחר שרכש את גרייט קאמפ סגאמור  בשנת 1901. מפרצון הדרום הוא נחל המוצא, הזורם לאגם ראקט . מיני דגים שונים קיימים באגם. יש גישה דרך שביל מכביש סגאמור בחוף הצפון-מערבי. רק סירות לא ממונעות מורשות לשוט באגם.

האגם משתרע על פני 0.7 קמ"ר, עומקו המקסימלי 23 מטרים והוא ממוקם בגובה של 580 מטר מעל פני הים.

## הערות שוליים

קטגוריה:הטיית מים
קטגוריה:ארצות הברית: אמות מים
קטגוריה:ניו יורק: גאוגרפיה
קטגוריה:מדינת ניו יורק: גופי מים
קטגוריה:ארצות הברית: אגמי אגירה מלאכותיים
קטגוריה:מערכת הובלת המים לעיר ניו יורק
אגם כרמל

**אגם כרמל** (באנגלית: **Lake Carmel**) הוא אגם מלאכותי קטן הממוקם בעיירה קנט , במחוז פטנאם, ניו יורק. הוא קיבל את שמו מהעיירה הסמוכה כרמל , ובתורו מעניק אותו לעיירה לייק כרמל  הסובבת אותו.

האגם נוצר על ידי יזמים בתחילת המאה ה-20 על ידי סכירת הענף התיכון של נהר קרוטון. זהו אחד מגופי המים הבודדים במחוז, שאינם חלק ממערכת הובלת המים לעיר ניו יורק, אך שפכו זורם ישירות למאגר הענף התיכון של המערכת הזו, במורד הזרם בעיר כרמל. בשל הפיתוח הגובר סביב האגם, העיר סייעה לקהילה לשפר את טיפול בשפכים שלה.

## גאוגרפיה
האגם מוארך בצורתו, ארוך יותר לאורך ציר צפון-דרום מאשר רוחבו, דבר המשקף את מקורותיו המלאכותיים ואת מיקומו באחד העמקים שבאזור הגבעי בדרך כלל. ישנם שני פתחי כניסה צרים יותר התואמים את זרמי הכניסה בפינות הצפוניות והצפון-מזרחיות. פתח כניסה קטן יותר בפינה הדרום-מערבית מתכופף מעט צפונה, שם הוא הופך לביצות. אגם כרמל והקהילה הקשורה אליו תופסים את הפינה הדרום-מזרחית של קנט; רוב קו החוף מפותח ושכונות המגורים המקיפות אותו משתרעות מספר רחובות פנימה, לעיתים קרובות עולות בעדינות במעלה הגבעות שמסביב, למעט הפסגה התלולה ביותר בגובה 336 מטרים ממערב לאגם.

ישנם שני נחלים שזורמים פנימה, אף אחד מהם אינו ידוע בשם. זה הזורם מצפון-צפון-מערב נובע בביצות במרחק של 800 מטר צפונה; הצפוני נובע בסופו של דבר בביצת בר, מספר קילומטרים צפונה בעיירה ביקמן  במחוז דאטצ'ס , ואז זורם דרך מספר אגמים ובריכות נוספות כדי להגיע לאגם כרמל. הענף התיכון של נהר קרוטון עוזב את האגם לאורך חופו המזרחי, כדי להיאגר שוב 6.4 ק"מ במורד הזרם.

שדרת סְמָדְבֶּק (NY 52  עוקבת מקרוב אחר החוף המערבי ליד החלקים הצפוניים והמרכזיים של האגם; כבישים מקומיים כמו Lakeshore Drive משלימים את המעגל. כביש ניו יורק 311  חוצה את מפרץ האגם הצפוני על גשר קצר ממש לפני שהוא מגיע לקצהו הדרומי בכביש 52. מספר כבישים מקומיים אחרים, כולל דרך טרי היל (כביש 46 של מחוז פטנאם), חוצים את המפרץ המזרחי, וכביש 52 חוצה את הדרום-מערבי. הכביש הבין-מדינתי 84  נמצא במרחק של מייל אחד לצפון-מזרח דרך כביש 311, אם כי לא ניתן לראות את האגם והכביש זה מזה, עקב הגבעות המקיפות אותו. כביש 52 מוביל לכרמל, במרחק של מייל אחד דרומה.

## קישורים חיצוניים

## הערות שוליים

קטגוריה:הטיית מים
קטגוריה:ארצות הברית: אמות מים
קטגוריה:ניו יורק: גאוגרפיה
קטגוריה:מדינת ניו יורק: גופי מים
קטגוריה:ארצות הברית: אגמי אגירה מלאכותיים
קטגוריה:מערכת הובלת המים לעיר ניו יורק
קטגוריה:אגן הניקוז קרוטון
קאמזה

**קאמזה** (באלבנית: **Kamëz**, אופן היידוע באלבנית: **Kamza**) היא עיירה ורשות מקומית השוכנת במחוז טירנה אשר במרכז-מערבה של אלבניה, בפרוורי הבירה טירנה.

## גאוגרפיה
קאמזה שוכנת במישור בין הנהר ישמי לשניים מיובליו כ-5 קילומטרים צפונית-מערבית לבירה טירנה. בעיר שורר אקלים סובטרופי גשום, הטמפרטורה הממוצעת השנתית היא 16 מעלות צלזיוס וכמות המשקעים השנתית הממוצעת עומדת על 1,297 מילימטרים.

## היסטוריה
קיים תיעוד בכתב ליישוב מאורגן במקום מ-1250. השם קאמזה מופיע לראשונה בדפתר עות'מאני מ-1431. היישוב התפתח לכדי עיירת שוק בתקופת שלטונו של סולימאן פאשא ברגיני.

נסיגת האימפריה העות'מאנית הובילה לאי שקט אזורי, ב-1912 פרץ מרד אלבני  נגד העות'מאנים, אשר נאלצו להסכים לרוב דרישות המורדים, ולהעניק אוטונומיה רחבה יותר למחוזות האלבניים. במהלך מלחמת הבלקן הראשונה נכבשה קאמזה על ידי כוחות מקומיים, ובהמשך נכבשה על ידי צבא ממלכת סרביה. באפריל 1913, הוחזר האזור לאלבניה. במלחמת העולם הראשונה העיר נכבשה תחילה על ידי ממלכת איטליה ב-1915, לאחר מכן בשנים 1916–1918 הוחזקה על ידי האימפריה האוסטרו-הונגרית, ולבסוף נכבשה על ידי מדינות ההסכמה והוחזרה לאלבניה.

ב-1939 נכבשה אלבניה על ידי איטליה הפשיסטית, וקאמזה נכללה באזורי השלטון האיטלקיים. ב-1943, במהלך מלחמת העולם השנייה בעקבות הסכם שביתת הנשק עם איטליה, כבש הוורמאכט את אלבניה. ב-1944 שוחרר האזור על ידי כוחות צבא בריטיים ופרטיזנים קומוניסטיים בראשות אנוור הוג'ה אשר תפס את השלטון במדינה. הגרמנים נסוגו בשיטת אדמה חרוכה והותירו נזקים כבדים בקאמזה. במהלך העידן הקומוניסטי הייתה קאמזה עיירה נחשלת ועיקר התעסוקה התבססה על חקלאות וכריית פחם.

סתיו העמים לא פסח על אלבניה, ובראשית שנות ה-90 של המאה ה-20 קרס השלטון הקומוניסטי במדינה, והמצב הכלכלי הורע. באלבניה הייתה הגירה פנימית משמעותית לטירנה, ובהיעדר פתרונות דיור, קמו בקאמזה סלאמס שהתבססו על דיור ארעי מפחונים. הדבר הוביל לבעיות תשתית קשות של אספקת מים, חשמל ופינוי אשפה. משלהי שנות ה-90 של המאה ה-20, הוחל בסיוע מימון אירופי בפרויקטי שיפור תשתית ודיור ברחבי העיר. ב-2009 חתמה קאמזה הסכם עם העיר ינה בגרמניה ובמסגרתו ניתן סיוע לקאמזה בהקמת מוסדות חינוך, ובהקניית שיטות מינהל מתקדמות במוסדותיה. ב-2016 העניקה העיר אזרחות כבוד לדונלד טראמפ.

## ערים תאומות
* מצ'רטה, 

## קישורים חיצוניים

## הערות שוליים

בולקיזה
2-סטפ גראז'

**2-סטפ גראז**' או **2-סטפ** (באנגלית: ***' או ***') הוא תת-ז'אנר מוזיקלי של גראז' בריטי, שהתפתח במהלך אמצע שנות ה-1990 בלונדון שבאנגליה.

לעומת גראז' בריטי, שמתבסס על מקצב ארבע על הרצפה , ביצירות מהז'אנר יש מקצב דו-שלבי, רועד ולא סדיר שקרוב ל-130 פעימות לדקה שמבוצע בחתימת זמן של 4/4. כמו כן, ביצירות אלו יש שימוש בקלידים, סינתיסייזרים, מכונות תופים, כלי הקשה, גיטרות, פסנתר וכלי נגינה אקוסטיים. יתר על כן, התבנית הטיפוסית של הז'אנר כוללת בדרך כלל תופי קיק סינקופיים עם דילוג עם פעימות, קצב מעורבב או חלוקת פעימות , וזאת כדי ליצור אפקט "קופצני, מתנדנד דמוי פאנק". בנוסף לזאת, יצירות מהז'אנר מכילות בייסליינים מסותנזים ועמוקים ושירה נשית, אם כי קיימים מספר דוגמאות שבהם יש שירה גברית. שירה זו לעיתים מבוצעת בסגנון שירה של מוזיקת ג'אנגל. אלמנט נוסף של הז'אנר הוא שימוש בדגימות ועיבודים של יצירות א-קפלה מוזיקליות.

## קישורים חיצוניים

## הערות שוליים

קטגוריה:שנות ה-1990 במוזיקה
קטגוריה:סגנונות מוזיקליים
קטגוריה:מוזיקה בריטית
ג'ו קלי

**ג'וזף פטריק קלי** (באנגלית: **Joseph Patrick Kelly**; נולד ב-17 במרץ 1956) הוא משפטן ופוליטיקאי אמריקאי המכהן כסגן המושל ה-42 של מדינת נברסקה מאז ינואר 2023. טרם היבחרו לסגן המושל היה קלי התובע הפדרלי בנברסקה בין השנים 2018–2021.

## ביוגרפיה
קלי נולד בלקסינגטון שבנברסקה. בשנת 1978 השלים לימודי תואר ראשון באוניברסיטת נברסקה–לינקולן, וב-1981 סיים לימודי תואר שני במשפטים בבית הספר למשפטים של האוניברסיטה.

את דרכו המקצועית בתחום המשפט החל בפרקליטות מחוז לנקסטר (1981–1985), ולאחר מכן עבד כעורך דין במשרד עורכי הדין "ברניגר, ברג ודייבר" (Berniger, Berg and Diver) בקולורדו ספרינגס בין השנים 1987–1990. לאחר מכן שב לפרקליטות מחוז לנקסטר כסגן התובע המחוזי. בשנת 2010 נבחר לתובע המחוזי, וטיפל בתיקי רצח, שוד, תקיפה מינית ופשיעה כלכלית.

בשנת 2018 מונה קלי לתובע הפדרלי המחוזי האמון על נברסקה בידי נשיא ארצות הברית דונלד טראמפ, ומינויו אושר בסנאט של ארצות הברית בהצבעה קולית. הוא הושבע לתפקיד ב-23 בפברואר 2018. בפברואר 2021, לאחר השבעתו של ג'ו ביידן לנשיאות ארצות הברית, התבקש להתפטר יחד עם עשרות תובעים פדרליים אחרים שמונו בתקופת טראמפ, ועשה זאת ב-28 בפברואר.

לאחר שירותו בממשל טראמפ כיהן כראש הלשכה הפלילית במשרד התובע הכללי של נברסקה. בבחירות 2022 הכריז ג'ים פילן, מועמד המפלגה הרפובליקנית לתפקיד מושל נברסקה, כי בחר בקלי לשמש כעמיתו למרוץ. ב-5 בינואר 2023 הושבע לסגן מושל נברסקה.

## קישורים חיצוניים
* ביוגרפיה רשמית, באתר סגן מושל נברסקה 

## הערות שוליים

קטגוריה:אמריקאים ילידי נברסקה
קטגוריה:בוגרי בית הספר למשפטים באוניברסיטת נברסקה–לינקולן
קטגוריה:תובעים אמריקאים
קטגוריה:סגני מושלי נברסקה
קטגוריה:אמריקאים שנולדו ב-1956
אברם פ. ויליאמס

**אברם פיז ויליאמס** (באנגלית: **Abram Pease Williams**; 3 בפברואר 1832 – 17 באוקטובר 1911) היה מורה, איש עסקים ופוליטיקאי אמריקאי, שכיהן כחבר הסנאט של ארצות הברית מטעם מדינת קליפורניה.

## ביוגרפיה
אברם ויליאמס נולד בניו פורטלנד, שבמדינת מיין, ב־3 בפברואר 1832. הוא למד בבתי הספר הציבוריים המקומיים, ובין השנים 1846–1848 השלים את לימודיו באקדמיית נורת' אנסון.

לאחר סיום לימודיו החל ללמד בבית הספר בנורת' אנסון, ולאחר מכן עבר לעיירה פיירפילד שבמיין, בשנת 1853, שם עסק במסחר. בשנת 1858 עבר לקליפורניה ועבד במכרות במחוז טולומי. כעבור שנה חזר לעסוק במסחר.

בשנת 1861 עבר לסן פרנסיסקו, שם פעל כיבואן, מגדל בקר וחקלאי. הוא היה ממייסדי "מועצת המסחר של סן פרנסיסקו" ושימש כנשיאה הראשון. בנוסף היה חבר בלשכת המסחר של סן פרנסיסקו.

בשנת 1886 נבחר ויליאמס לסנאט של ארצות הברית מטעם המפלגה הרפובליקנית, כדי למלא את מקומו של הסנאטור ג'ון פ. מילר, שנפטר במהלך כהונתו. הוא כיהן בסנאט עד 3 במרץ 1887, אך לא התמודד מחדש בבחירות שלאחר מכן.

לאחר שחזר לקליפורניה המשיך לעסוק במסחר סיטונאי בסן פרנסיסקו. אברם ויליאמס נפטר בעיר ב־17 באוקטובר 1911, בגיל 79, ונטמן בבית העלמין מייפלווד שבעיירה פיירפילד, מיין.

## קישורים חיצוניים

* 
* 

קטגוריה:אמריקאים ילידי מיין
קטגוריה:סנאטורים חברי המפלגה הרפובליקנית
קטגוריה:חברי הסנאט של ארצות הברית מקליפורניה
קטגוריה:אמריקאים שנולדו ב-1832
קטגוריה:אמריקאים שנפטרו ב-1911
צ'ארלס פלטון

**צ'ארלס נורטון פלטון** (באנגלית: **Charles Norton Felton**; 1 בינואר 1832 – 13 בספטמבר 1914) היה בנקאי ופוליטיקאי אמריקאי, שכיהן כחבר בית הנבחרים של ארצות הברית (1889–1885) וכסנאטור מטעם מדינת קליפורניה (1893–1891). בנוסף היה ממייסדי החברה שהפכה מאוחר יותר לתאגיד האנרגיה "שברון" (Chevron Corporation).

## ביוגרפיה
צ'ארלס פלטון נולד ב־1 בינואר 1832 בעיר באפלו, שבמדינת ניו יורק. משפחת פלטון הייתה ממוצא אנגלי. הוא למד באקדמיית סירקיוז, ולאחר מכן למד משפטים והוסמך לעריכת דין – אך לא עסק במקצוע בפועל.

בשנת 1849 עבר פלטון לקליפורניה, שם החל לעסוק במסחר ובהמשך בבנקאות. בשנת 1853 נבחר לשמש כשריף של מחוז יובה, ובהמשך כגובה מיסים. לאחר מכן מונה לגזבר מטבעה פדרלית בסן פרנסיסקו. בין השנים 1868 ל־1877 כיהן כסגן הגזבר של ארצות הברית. פלטון גם כיהן בבית המחוקקים של מדינת קליפורניה בין השנים 1880–1882.

בשנת 1884 נבחר פלטון לבית הנבחרים של ארצות הברית מטעם המפלגה הרפובליקנית, כנציג מחוז הקונגרס החמישי של קליפורניה בקונגרס ה־49. הוא נבחר מחדש ב־1886 לקונגרס ה־50, אך בחר שלא להתמודד לקדנציה שלישית בבחירות 1888. הוא כיהן בקונגרס בין מרץ 1885 למרץ 1889.

בשנת 1891 נבחר פלטון לסנאט של ארצות הברית כדי למלא את מקומו של הסנאטור ג'ורג' הרסט, שנפטר במהלך כהונתו. הוא כיהן בסנאט בין 19 במרץ 1891 ל־3 במרץ 1893, ולא התמודד לבחירה מחודשת.

לאחר פרישתו מהסנאט כיהן פלטון כמנהל בתי הסוהר של מדינת קליפורניה בין השנים 1903–1907. פלטון נפטר בביתו במנלו פארק שבקליפורניה, ב־13 בספטמבר 1914, בגיל 82.

## קישורים חיצוניים

* 
* 

קטגוריה:אמריקאים ילידי מדינת ניו יורק
קטגוריה:באפלו: אישים
קטגוריה:חברי בית הנבחרים של ארצות הברית מטעם המפלגה הרפובליקנית
קטגוריה:חברי בית הנבחרים של ארצות הברית מקליפורניה
קטגוריה:סנאטורים חברי המפלגה הרפובליקנית
קטגוריה:חברי הסנאט של ארצות הברית מקליפורניה
קטגוריה:אמריקאים שנולדו ב-1832
קטגוריה:אמריקאים שנפטרו ב-1914
דריל אנד בייס

**דריל אנד בייס** (באנגלית: **Drill 'n' bass**; מוכר גם תחת השמות **פאנגל** – **Fungle** ו-**ספאנק ג'אז** – **Spunk jazz**) הוא תת-ז'אנר מוזיקלי של דראם אנד בייס, שהתפתח באמצע שנות ה-1990 בבריטניה, בתקופה שבה אמני מוזיקת דאנס אינטליגנטית החלו להתנסות במוזיקת ג'אנגל וברייקים. אמנים השתמשו בתוכניות שמע חזקות כדי לתכנת מקצבי דאנס קדחניים ולא סדירים. הז'אנר לעיתים קרובות נקשר לפרודיה.

אתר המוזיקה AllMusic מתאר את הז'אנר כ"צורה ספסטית של ברייקביט ג'אנגל שהסתמך על תכונות אודיו חזקות ותכנות סבלי כדי לעוות מקצבים וברייקים ישנים בקצב בינוני לפוטפורי ניסיוני ותזזיתי של מוזיקה אלקטרונית בעלת טווח קשב נמוך". מבקרה המוזיקה סיימון ריינולדס תיאר את הז'אנר כ"ג'אנגל של לא-ג'אנגליסטים עבור לא-ג'אנגליסטים", וקבע כי מפיקים "חופשיים לקחת את המאפיינים האידיומטיים של הג'אנגל – ברייקביטים דפוקים, בס מוטנטי, קולאז' סמפלדלי – ולהחריף אותם מעבר לכל ערך שימושי שניתן להעלות על הדעת עבור התקליטן או הרקדן". הסופר פיטר שפירו תיאר את הז'אנר כ"דראם אנד בייס כפול עם מקצבים בלתי אפשריים לריקוד והומור בתי שימוש".

## הערות שוליים

קטגוריה:מוזיקה בריטית
קטגוריה:שנות ה-1990 במוזיקה
קטגוריה:סגנונות מוזיקליים
חג המשק (שיר)

"**חג המשק**" הוא שיר מאת עילי בוטנר והילדים החדשים, שיצא לאור ב-2 בספטמבר 2025. השיר נכתב והולחן על ידי בוטנר והוא עוסק בזיכרונות ילדותו בקיבוץ עין כרמל, תוך שילוב התייחסות לאירועי טבח שבעה באוקטובר. השיר הושמע לראשונה בתחנות רדיו אזוריות ובליווי קליפ המורכב מקטעי ארכיון של חגי משק בקיבוצים שונים.

## רקע והשראה
"חג המשק" נכתב מנקודת מבטו של בוטנר כנער בן 13, המתבונן בילדותו בקיבוץ מנקודת מבט בוגרת ונוסטלגית. השיר נולד מתוך כמיהה לעבר התמימות והקהילתיות שאפיינו את חגי המשק בקיבוצים, חגים שנחשבו לסמלי שייכות וגאווה קיבוצית. עם זאת, בוטנר חיבר את הזיכרונות ההם למציאות העכשווית של ישראל שלאחר טבח שבעה באוקטובר, שהשפיעה עליו באופן אישי ורגשי.

בוטנר תיאר את השיר כ"שיר זיכרון על קהילה, על המקומות שמעצבים אותנו וגם על האחריות שלנו לא לשכוח ולעשות הכל כדי שהחיים ינצחו". לדבריו, כתיבתו נבעה מהמפגש שבין זיכרונות ילדותו לבין כאבו של ההווה, ומהרצון להנציח את ערכי הקהילה והתקווה בתוך מציאות של אובדן.

## נושא ותוכן
השיר מתאר את ההתרגשות של ימי חג המשק בקיבוץ: חזרות על במה קטנה, חדר אוכל מואר, עוגות פשוטות וחבורת נערים המתכוננים להופעה. עם זאת, תחת הנוסטלגיה שזורה תחושת אובדן: השיר נכתב מתוך מודעות לכך ש"עוד מעט תתחיל המלחמה", ביטוי המשקף את השבר שבין עבר של תום להווה של כאב.

הקליפ הנלווה לשיר מורכב מקטעי ארכיון אותנטיים של חגי משק שנערכו מקיבוצים שונים בארץ. שילוב הצילומים ההיסטוריים עם שירת הילדים החדשים יוצר חיבור בין דורות, בין קיבוץ עין כרמל של ילדותו של בוטנר לבין הקיבוצים של ימינו.

## ביקורות
הביקורת על "חג המשק" מאת יוסי חרסונסקי הדגישה את אופיו הכפול של השיר כיצירה אישית וקולקטיבית כאחד. חרסונסקי תיאר את השיר כ"שיר מרגש, אישי וקולקטיבי כאחד, המשלב נוסטלגיה קיבוצית עם מלחמה – שני עולמות שמתחברים כאן באופן מכוון, כמעט בלתי נמנע". לדבריו, בוטנר מצליח לזקק זיכרון ילדות אינטימי ולשלבו בהקשר לאומי טעון, כאשר השילוב בין תמונות פסטורליות של קיבוץ ובין אזכורי מלחמה יוצר מתח רגשי מתמשך בין עבר להווה. הוא ציין כי השורה "עוד מעט תתחיל המלחמה" מהווה נקודת שבר מרכזית, ההופכת את הזיכרון הקיבוצי מאידיליה נוסטלגית לעדות על אובדן קבוע.

חרסונסקי כתב כי עוצמתו של השיר טמונה במבנהו הדואלי: מצד אחד, תיאורים ציוריים ועדינים של חיי קיבוץ ושלווה כפרית, ומצד אחר, ביטויים של כאב ותחושת חוסר שלמות. הוא ראה ב"חג המשק" ניסיון אמנותי כן לעמת בין הדור שחווה את הילדות הקיבוצית לבין הדור הנוכחי, הנושא את זיכרון המלחמה כחלק מהווייתו. במישור המוזיקלי, ציין את העיבוד הנוגה של גיא דאן ואת השילוב הקולי של הילדים החדשים, היוצרים רעננות דורית וממד רגשי נוסף. לדבריו, השיר מצליח להישאר פשוט ונגיש, אך טעון במשמעות ובאסתטיקה בוגרת, המייחדת את בוטנר כיוצר בעל רגישות חברתית ופיוטית.

## מיקומי שיא

## הערות שוליים

קטגוריה:שירי עילי בוטנר
קטגוריה:שירים בעברית
קטגוריה:שירים שנכתבו על ידי עילי בוטנר
קטגוריה:שירים שהולחנו על ידי עילי בוטנר
קטגוריה:שירים שהופקו על ידי גיא דאן
קטגוריה:שירים על קיבוצים
קטגוריה:שירי מלחמת חרבות ברזל
קטגוריה:סינגלים בהוצאת NMC יונייטד אנטרטיינמנט
הלמוט קרמרס

**הלמוט קרמרס** (בגרמנית: **Helmut Kremers**, נולד ב-24 במרץ 1949 במנשנגלדבך שבגרמניה) הוא כדורגלן עבר גרמני ששיחק  בעמדות המגן והבלם. קרמרס שיחק בקבוצות שונות בבונדסליגה, כשהעיקרית היא שאלקה 04. קרמרס ערך 8 הופעות במדי ובנבחרת גרמניה המערבית, והיה חלק מהסגל שלה בזכייה במונדיאל 1974, על אף שלא שיחק בו כלל.

הלמוט קרמרס הוא אחיו התאום של ארווין קרמרס. שני האחים שיתפו פעולה כמעט כל הקריירה שלהם, בכל הקבוצות בהן שיחקו.

## קריירת מועדונים
הלמוט קרמרס החל את קריירת הבוגרים בצוותא עם ארווין אחיו התאום בבורוסיה מנשנגלדבך מהבונדסליגה בעונת 1967/68, ושיחק במועדון במשך שתי עונות. בקיץ 1969 עבר קרמרס ביחד עם אחיו לקיקרס אופנבך ששיחקה אז בליגה האזורית שהייתה השנייה בהייררכיית הליגות בגרמניה. בעונת הבכורה שלו במועדון, 1969/70, סייע קרמרס למועדון להעפיל לבונדסליגה. באוגוסט 1970 זכה קרמרס עם קיקרס אופנבך בגביע הגרמני, כששיחק 90 דקות בניצחון 1-2 על פ.צ. קלן במשחק הגמר. בעונת 1970/71 קרמרס לא הצליח להציל את הקבוצה מנשירה לליגת המשנה, ועבר ביחד עם אחיו בקיץ 1971 לשאלקה 04. 

בעונת הבכורה שלו בשאלקה 04, קרמרס הוביל את שאלקה למקום השני בבונדסליגה, ולזכייה בגביע הגרמני, לאחר ניצחון 5-0 על פ.צ. קייזרסלאוטרן בגמר, בו שיחק 90 דקות והבקיע צמד. בעונות הבאות שאלקה וקרמרס סיימו במרכז הטבלה, ובעונת 1976/77 סיימו שוב במקום השני, כשקרמרס תורם 16 שערי ליגה. בעונת 1979/80 הלמוט קרמרס שיחק לראשונה ללא אחיו ארווין שפרש לפני עונה זו. עונה זו הייתה האחרונה של הלמוט בשאלקה, ובה הוא הבקיע שמונה שערי ליגה וסיים עם הקבוצה במקום השמיני.

בקיץ 1980 עבר קרמרס לרוט-וייס אסן ששיחקה בבונדסליגה השנייה. בעונת 1980/81 ערך קרמרס 18 הופעות והבקיע 4 שערים במדי אסן, שסיימה במקום השמיני בליגה. לאחר מכן, עבר לקבוצת קלגרי בומרס מליגת NASL, שם שיחק 31 משחקים והבקיע 3 שערים. לאחר מכן שיחק כדורגל אולמות בקבוצת ממפיס אמריקנס. בשנת 1982 פרש ממשחק פעיל.

## קריירה בינלאומית
הלמוט קרמרס ערך 8 הופעות במדי נבחרת גרמניה המערבית בין השנים 1973 ו-1975. קרמרס זומן לסגל מערב גרמניה למונדיאל 1974, בו זכתה נבחרת מערב גרמניה. קרמרס רשום על זכייה זו, על אף שלא שיחק דקה במונדיאל זה.

## לאחר הפרישה
קרמרס שימש כמנג'ר בשאלקה 04 במספר מקרים בין השנים 1989 עד 1993, ובשנת 1989 מונה כמאמן זמני. בשנת 1993 התמודד על נשיאות מועדון הכדורגל דיסבורג אך הפסיד. כיום קרמרס מנהל חברה לפיתוח פרויקטים בעיר דיסבורג. 

בעבר, הוציא קרמרס להיט שהגיע למקום ה-44 במצעד הגרמני, ביחד עם אחיו, בהרכב שנקרא Die Kremers, על שמם. השניים ניהלו ביחד דיסקוטק.

## תארים
עם קיקרז אופנבך:
* הגביע הגרמני: 1969/70

עם שאלקה 04:
* הגביע הגרמני: 1971/72

עם נבחרת גרמניה המערבית:
* מונדיאל: 1974

## קישורים חיצוניים

## הערות שוליים

קטגוריה:מגני כדורגל גרמנים
קטגוריה:בלמי כדורגל גרמנים
קטגוריה:כדורגלנים גרמנים
קטגוריה:כדורגלני נבחרת גרמניה המערבית
קטגוריה:כדורגלני בורוסיה מנשנגלדבך
קטגוריה:כדורגלני קיקרז אופנבך
קטגוריה:כדורגלני שאלקה 04
קטגוריה:כדורגלני רוט-וייס אסן
קטגוריה:כדורגלני מונדיאל 1974
קטגוריה:גרמנים שנולדו ב-1949
ארווין קרמרס

**ארווין קרמרס** (בגרמנית: **Erwin Kremers**, נולד ב-24 במרץ 1949 במנשנגלדבך שבגרמניה) הוא כדורגלן עבר גרמני ששיחק  בעמדת החלוץ. קרמרס שיחק בקבוצות שונות בבונדסליגה, כשהעיקרית היא שאלקה 04. קרמרס ערך 15 הופעות במדי נבחרת גרמניה המערבית, והיה שותף מלא בזכייה שלה ביורו 1972.

ארווין קרמרס הוא אחיו התאום של הלמוט קרמרס. שני האחים שיתפו פעולה כמעט כל הקריירה שלהם, בכל הקבוצות בהן שיחקו.

## קריירת מועדונים
ארווין קרמרס החל את קריירת הבוגרים בצוותא עם הלמוט אחיו התאום בבורוסיה מנשנגלדבך מהבונדסליגה בעונת 1967/68, ושיחק במועדון במשך שתי עונות. בקיץ 1969 עבר קרמרס ביחד עם אחיו לקיקרס אופנבך ששיחקה אז בליגה האזורית שהייתה השנייה בהייררכיית הליגות בגרמניה. בעונת הבכורה שלו במועדון, 1969/70, הבקיע קרמרס 8 שערים, וסייע למועדון להעפיל לבונדסליגה. באוגוסט 1970 זכה קרמרס עם קיקרס אופנבך בגביע הגרמני, על אף שלא שיחק בניצחון 1-2 על פ.צ. קלן במשחק הגמר. בעונת 1970/71 הבקיע קרמרס 10 שערי ליגה, אך לא הצליח להציל את הקבוצה מנשירה לליגת המשנה, ועבר ביחד עם אחיו בקיץ 1971 לשאלקה 04. 

בעונת הבכורה שלו בשאלקה 04, קרמרס הבקיע 6 שערי ליגה, והוביל את שאלקה למקום השני בבונדסליגה, ולזכייה בגביע הגרמני, לאחר ניצחון 5-0 על פ.צ. קייזרסלאוטרן בגמר, בו שיחק 90 דקות. בעונת 1972/73 קרמרס הבקיע 10 שערי ליגה, אך הקבוצה סיימה בתחתית הטבלה, והודחה ברבע גמר גביע אירופה למחזיקות גביע. בעונות הבאות שאלקה וקרמרס סיימו במרכז הטבלה, ובעונת 1976/77 סיימו שוב במקום השני, כשקרמרס תורם 7 שערי ליגה. בעונת 1977/78 החל קרמרס לאבד את מקומו בהרכב, ובעונת 1978/79 ערך 4 הופעות ליגה בלבד. בתום עונה זו, פרש ממשחק פעיל.

## קריירה בינלאומית
בין השנים 1972 ו-1974 ערך קרמרס 15 הופעות במדי נבחרת גרמניה המערבית, והבקיע בהן 3 שערים. קרמרס זומן לסגל מערב גרמניה ליורו 1972, ושיחק את מלוא הדקות הן בניצחון 2-1 על בלגיה בחצי הגמר, והן בניצחון 3-0 על ברית המועצות במשחק הגמר, ועל כן, זכה בתואר.

## תארים
עם קיקרז אופנבך:
* הגביע הגרמני: 1969/70

עם שאלקה 04:
* הגביע הגרמני: 1971/72

עם נבחרת גרמניה המערבית:
* יורו 1972

## קישורים חיצוניים

## הערות שוליים

קטגוריה:חלוצי כדורגל גרמנים
קטגוריה:כדורגלנים גרמנים
קטגוריה:כדורגלני נבחרת גרמניה המערבית
קטגוריה:כדורגלני בורוסיה מנשנגלדבך
קטגוריה:כדורגלני קיקרז אופנבך
קטגוריה:כדורגלני שאלקה 04
קטגוריה:כדורגלני יורו 1972
קטגוריה:גרמנים שנולדו ב-1949